OpenLLM-France/wikimedia huggingface dataset:
# Maria Xosé Silvar

Maria Xosé Silvar, més coneguda com a SES o Sés (La Corunya, 12 de novembre de 1982) és una cantautora gallega.

## Trajectòria

Va començar la seva formació en el ball i en la música tradicional gallega. A més d'això, és mestra i llicenciada en filologia gallega i antropologia social.
Va ser l'any 2007 quan va crear el grup Chámalle Xis! Juntament amb altres tres amics. Van ser un dels grups revelació d'aquell any i un dels guanyadors del concurs ACORUÑA Són, apadrinat per Santiago Auserón. Després de més de 30 concerts per tot Galícia amb Chámalle Xis! i després de col·laborar amb grups i artistes com Zënzar, Xabier Díaz, Xosé Bocixa i Guillerme Fernández, el 2010 Maria va gravar una maqueta amb tres temes "Tola tras de ti", Admirando a condición i Se et vas, produïda per Airapro.
El març de 2011 va gravar el seu primer àlbum d'estudi anomenat Admirando a condición, i el 7 juny de 2013 va presentar el segon àlbum Co xenio destrozado, al Teatre Principal de Santiago de Compostel·la. El 2015 va sortir a la venda el seu tercer disc: Tronzar os valos. Al novembre de 2016 llança el single A Pau Esquiva, preludi del seu quart àlbum: Opoñerse á extinción, que es va llançar el 2 de desembre de 2016. Al novembre de 2017 presenta el senzill Readmirando a condición, preludi del seu cinquè àlbum d'estudi, que recull a més les onze cançons del seu primer àlbum, Admirando a condición (2011), de les que sempre s'havia queixat dels arranjaments fets llavors; aquesta vegada les dotze cançons estan musicades i arreglades per la mateixa Sés, que exerceix de productora musical i executiva.

## L'agrupació

Sés es presenta en tres formats diferents:
* Banda completa de 11 músics,
* Formació reduïda (guitarra, baix, bateria i veu),
* Format acústic, acompanyada pel guitarrista Tito José Calviño.
Els músics que completen Sés són David Pau (saxofon, clarinet, arranjador i productor), Tito José Calviño a la guitarra, Pablo Cedeño al baix, Miguel Queixàs i Lorena Martín a la bateria, José Rodríguez al saxofon, Moncho Ces a la trompeta, Cristian Leggiero al teclat i Aixa Romay, Lucía Souto i Carla Álvarez en els cors. Xabi Cid Sotelo a la bateria al 2019.

## Discografia

* Admirando a condición (2011)
* Co xenio destrozado (2013)
* Tronzar os valos (2015)
* Opoñerse á extinción (2016)
* Readmirando a condición (2017)
* Rabia ao Silencio (2019)
* Liberar as arterias (2020)
* Diante un eco (2022)

## Referències

* ↑ «Estoy harta de que crean que no tengo estudios por emplear el gallego». Faro de Vigo, 24-08-2015.
* 1 2 «Readmirando a condición, Ses (2017)». Arxivat de l'original el 2018-11-14. [Consulta: 14 novembre 2018].
* ↑ «musicaengalego: SÉS». [Consulta: 25 novembre 2018].
* ↑ «"Co xenio destrozado" é o novo disco de Sés | CRTVG» (en gallec). [Consulta: 25 novembre 2018].
* ↑ «Sés comeza a Tronzar os valos. A cantante adianta varios temas do seu novo traballo» (en gallec). culturagalega.org, 11-03-2015.
* ↑ «Pàgina web de l'artista». Arxivat de l'original el 2016-12-12. [Consulta: 14 novembre 2018].
* ↑ «Páxina Web da discográfica».
# Sistema Institucional de Protecció

Un Sistema Institucional de Protecció (SIP), també anomenat 'fusió freda' o 'fusió virtual', és un acord financer entre dues entitats de crèdit o més per reforçar la solvència i la liquiditat del conjunt. Això implica un sistema comú i centralitzat de política financera, de solvència i de risc. Les caixes implicades en un SIP no perden, a curt termini, ni la personalitat jurídica ni les oficines.

## Vegeu també

* Caixes d'estalvis

## Referències

* ↑ «Sistema Institucional de Protecció». Gran Enciclopèdia Catalana. Barcelona: Grup Enciclopèdia Catalana.
# Shohei-ryū

El shohei-ryū (昭平流) és un estil de karate d'Okinawa de prové de l'estil uechi-ryu. Després de la mort del creador el 191 va haver una forta divisió entre els seus alumnes. Shohei-ryu significa en japonès a "brillar amb la justícia, la igualtat i la pau". El president de l'organització és Tsutomu Nakahodo.
Actualment es practica a Amèrica del Nord i del Sud, Europa, Àsia i Austràlia.

## Kata

Els kates Shohei-ryu estan subjectes a l'estil uechi-ryu:
* Sanchin
* Kanshiwa
* Kanshu
* Seichin
* Seisan
* Seiryu
* Kanchin
* Sanseiryu
* Ryuko

## Referències

* ↑ Okinawan Karate Club
* ↑ OkinawaKaratedoKyokai
* ↑ OkinawaKaratedoKyokai
* ↑ Kata Institute of Okinawan Karate-Do

## Enllaços externs

* Web oficial Arxivat 2011-06-25 a Wayback Machine.(japonès)
# Maria Afonso

Maria Afonso (1302 - Odivelas, 1320) va ser una noble portuguesa, filla bastarda del rei Dionís I.

## Biografia

Maria Afonso, que es creu hauria nascut el 1302, era filla natural del rei Dom Dionís, fruit d'una relació extraconjugal amb Branca Lourenço de Valadares, filla de Lourenço Soares de Valadares i d'Aldonça Lourenço de Valadares que era tia d'Inês de Castro.
Va ser la única filla del rei a seguir una vida religiosa, ingressant com a monja al convent de São Dinis e São Bernardo de Odivelas, conegut com el Monestir d'Odivelas, construït per acollir monges de l'orde del Císter.Allà va fer construir, entre 1312 i 1320, un altar consagrat a Sant Andreu.
Va ser assassinada amb 18 anys d'edat, al monestir d'Odivelas, on fou sebollida. Al costat esquerre de l'altar major de l'església del monestir hi ha un túmul que li és atribuït, amb el del seu pare al costat dret.
El 2022, la televisió de Portugal estrenà la sèrie històrica , dirigida per Sérgio Graciano i amb guió de Patrícia Müller, que aborda el misteri al voltant de la seva mort.

## Referències

* 1 2 «O Portal da História - D. Dinis». [Consulta: 23 febrer 2022].
* ↑ «D. Dinis – dois filhos legítimos e sete naturais» (en portuguès de Portugal), 12-10-2013. [Consulta: 23 febrer 2022].
* ↑ «A Paternidade na Idade Média: o caso de D. Dinis», 2018.
* ↑ «Convento de S. Dinis e S. Bernardo - Infopédia» (en portuguès). [Consulta: 23 febrer 2022].
* ↑ PIZARRO, José Augusto de Sottomayor. Linhagens medievais portuguesas : genealogias e estratégias 1279-1325, 1997, p. 200.
* ↑ «Túmulos existentes» (en portuguès de Portugal). [Consulta: 23 febrer 2022].
* ↑ «A Rainha e a Bastarda | Extra | RTP» (en portuguès de Portugal), 16-02-2022. [Consulta: 23 febrer 2022].
* ↑ «“A Rainha e a Bastarda” é a senhora que se segue nas séries da RTP1» (en portuguès). [Consulta: 23 febrer 2022].

## Enllaços externs

* Teaser da série A Rainha e a Bastarda (RTP)
# Malé Ozorovce

Malé Ozorovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1332.
# Malé Trakany

Malé Trakany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1332.
# Marie Claude Naddaf

Marie Claude Naddaf (àrab: ماري كلود نداف, Mārī Klūd Naddāf) és una monja i activista resident a Síria. El 1994 va esdevenir Mare Superiora al Convent del Bon Pastor de Damasc. El 1996 ella i el seu convent van obrir el «Refugi Oasi», el primer refugi de Síria per a víctimes del tràfic de persones i de la violència domèstica. També va començar Síria el primer telèfon d'ajuda, que de seguida esdevingué un canal perquè les dones demanessin ajuda davant casos d'emergència. També va crear una escola d'infermeres i un programa d'educació vocacional a la presó de dones de Damasc. El 2010 va rebre el Premi Internacional Dona Coratge.

## Referències

* 1 2 3 4 «Sister Marie Claude Naddaf (a.k.a. Sister Marie Claude), Syria». U.S. Department of State.
* ↑ «Clinton at International Women of Courage Awards Ceremony». usembassy.gov.
* ↑ «The nun and Glenn Beck: a standoff». ncronline.org.
* ↑ «To "write women back into history," include the first feminists: Women Religious». NJ.com.
# Siriporn Ampaipong

Siriporn Ampaipong, en thai: ศิริพร อำไพพงษ์ (Roi Et, 6 de març de 1969 -), va ser una cantant i actriu tailandesa.
El seu primer senzill, "Bow Rak See Dam", "Parinya Jai", "Kid Hoad (amb Bodyslam)", "Koad Leaw Bor Taeng", "Nee Mae Ma Pae Rak"

## Discografia
### Àlbum d'estudi

* Parinya Jai (ปริญญาใจ)
* Raeng Jai Rai Wan (แรงใจรายวัน)
* Puea Mae Pae Bo Dai (เพื่อแม่แพ้บ่ได้)
* Phoo Ying Lai Mue (ผู้หญิงหลายมือ)

## Referències

* ↑ ศิริพร อำไพพงษ์ แฉยับ! เหตุผลที่ออกจากบ้านเพราะสามี-ลูกเลี้ยง (คลิป)
* ↑ «ปรากฏการณ์อีสานพันล้าน ! ! ศิริพร อำไพพงษ์ และ ตั๊กแตน ชลดา (นิตยสาร ‘ออล แม็กกาซีน’,ฉบับเดือน พฤศจิกายน 2558)». Arxivat de l'original el 2020-02-01. [Consulta: 1r febrer 2020].
* ↑ เพชรรามา ศิลปิน ศิริพร อำไพพงษ์
* ↑ «Search ThaiLIS Digital Collection». tdc.thailis.or.th. [Consulta: 1r febrer 2010].
* ↑ Mapeh in Action Iii' 2008 Ed. - Google Books [Consulta: 1r febrer 2010].
# Mario Gómez Atanet

Mario Gómez Atanet (Madrid, 7 de febrer de 1981) és un futbolista madrileny, que ocupa la posició de defensa.

## Trajectòria

Sorgeix del planter del Rayo Vallecano. Després de jugar amb el Rayo B, el 2002 ascendeix al primer equip, en aquells moments a la màxima categoria. El Rayo Vallecano va quedar cuer i va caure a Segona Divisió, però el defensa va ser titular, tot sumant 26 partits, que augmentarien a 33 l'any següent, quan els madrilenys encadenen un segon descens, ara a Segona B. A la categoria de bronze, Mario Gómez hi romandria un any.
El madrileny deixa el Rayo i el 2005 recala a l'Elx CF, en aquells moments a la Segona Divisió. No es fa un lloc titular, però és emprat en força partits. El 2007 canvia el club valencià pel Córdoba CF, on tampoc és titular i encara juga menys que a l'etapa il·licitana.
El 2009 fitxa per l'AD Alcorcón, de Segona Divisió B.

## Enllaços externs

* Fitxa del jugador
# Mario Gutiérrez Cotelo

Mario Gutiérrez Cotelo (nascut el 10 de febrer de 1975 a Llangréu, Astúries) és un futbolista asturià retirat que jugava com a migcampista.
# Mario Gubiani

Mario Gubiani (Albano Laziale, 1885 - Roma, 1955) fou un baríton italià. La Temporada 1934-1935 va cantar al Gran Teatre del Liceu de Barcelona.

## Referències

* ↑ Carlo Marinelli; Istituto di ricerca per il teatro musicale Le otto stagioni di Toscanini alla Scala, 1921-1929. Istituto di ricerca per il teatro musicale (I.R.TE.M.), 1993.

## Enllaços externs

* Treballs per o sobre Mario Gubiani Arxivat 2022-12-07 a Wayback Machine. en biblioteques (catàleg WorldCat) (anglès)
# Soroll blau

El soroll blau és un senyal o procés amb un espectre de freqüències tal que la seva densitat espectral de potència és proporcional a la seva freqüència. El seu contingut d'energia per freqüència augmenta en 3 dB per octava.. En computació gràfica, el terme "soroll blau" es fa servir de vegades per descriure un soroll amb molt poca potència en baixa freqüència i amb PSD creixent i suau. En aquests casos, aquest tipus de soroll es fa servir en tècniques de Dithering.

## Definició formal

Sigui un senyal x(t) definit en el temps, llavors x(t) serà soroll blanc si la densitat espectral de potència és directament proporcional a la feqüència (vegeu Fig.1):
$S_{xx}(f)=\left|X(f)\right|^{2}$= $f$
on
$X(f)$ és la transformada de Fourier de x(t) $X(f)=\int _{-\infty }^{\infty }x(t)\ e^{-2\pi ift}\,dt$

## Vegeu també

* Soroll de color
* Soroll blanc
* Soroll rosa
* Soroll violeta
* Soroll marró
* Soroll gris
* Soroll tèrmic

## Referències

* ↑ «What Is Blue Noise? | Noise Colors». Live Science, 03-03-2017.
* ↑ Geere, Duncan «White, pink, blue and violet: The colours of noise» (en anglès). WIRED UK, 03-03-2017.
* ↑ «Stippling and Blue Noise – Jose's Sketchbook» (en anglès). www.joesfer.com. [Consulta: 3 març 2017].
# Marxant vermell

El marxant vermell o espinac africà (Amaranthus cruentus) és una espècie herbàcia comestible dins la família amarantàcia és originària d'Amèrica. És una de les tres espècies d'amarant cultivades pel seu gra les altres dues són Amaranthus hypochondriacus i Amaranthus caudatus. És una espècie anual amb una inflorescència de flors de color rosa fosc, floreix des de l'estiu a la tardor. Pot arribar a fer els dos metres d'alt. Ja es cultivava a Amèrica Central des d'abans de 4000 aC i encara es cultiva. Generalment la planta és de color verd però en el ritual inca es feia servir una varietat de color porpra.

## Ús

Es mengen les seves llavors com si fos un cereal. Les llavors cultivades són blanques i les silvestres negres. Se'n fa també un producte pastisser anomenat "alegría". Les fulles esmengen com les dels espinacs.
A parts d'Àfrica és un important cultiu de subsistència.

## Sinònims

| Amaranthus anacardana Hook.f. Amaranthus arardhanus Sweet Amaranthus carneus Moq. Amaranthus chlorostachys Moq. Amaranthus esculentus Besser ex Moq. Amaranthus farinaceus Roxb. ex Moq. Amaranthus guadeloupensis Voss Amaranthus guadelupensis Moq. Amaranthus hybridus subsp. cruentus (L.) Thell. Amaranthus hybridus var. paniculatus (L.) Uline i W.L.Bray Amaranthus hybridus var. patulus (Bertol.) Thell. Amaranthus hybridus subsp. patulus (Bertol.) Carretero | Amaranthus incarnatus Moq. Amaranthus montevidensis Moq. Amaranthus paniculatus L. Amaranthus patulus Bertol. Amaranthus purgans Moq. Amaranthus rubescens Moq. Amaranthus sanguineus L. Amaranthus sanguinolentus Schrad. ex Moq. Amaranthus speciosus Sims Amaranthus spicatus Wirzén Amaranthus strictus Willd. Galliaria patula Bubani |

## Galeria

* Fulles d'Amaranthus cruentus 'Oeschberg'
* Capítols florals d'Amaranthus cruentus 'Oeschberg'
* Flors d'Amaranthus cruentus 'Foxtail'

## Referències

* ↑ Grubben, G.J.H. & Denton, O.A. (2004) Plant Resources of Tropical Africa 2. Vegetables. PROTA Foundation, Wageningen; Backhuys, Leiden; CTA, Wageningen.
* ↑ Marxant vermell en PlantList

## Enllaços externs

* Edible plants info page
* Jepson Manual treatment
* Taxonomic, Scientific, and Distribution Information
* Van Wyk, Ben-Erik (2005). Food Plants of the World. Portland, Oregon: Timber Press, Inc. ISBN 0-88192-743-0
# Mare de Déu de la Pietat (Tuïr)

La Pietat de Tuïr és una capella de la vila de Tuïr, a la comarca del Rosselló.
Està situada al nord-est de la vila vella de Tuïr, al peu del camí de Perpinyà, actualment al costat de ponent del giratori de la D-612 amb l'avinguda del Doctor Écoiffier.
És un temple gòtic petit, d'una sola nau, de molt belles proporcions i factura.

## Bibliografia

* Becat, Joan; Ponsich, Pere; Gual, Raimon. «Tuïr». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 312. La Mare de Déu de la Pietat». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.

## Referències

* ↑ La capella de la Pietat de Tuïr, en els ortofotomapes de l'IGN
# Signe d'exclamació

El signe d'exclamació és un signe de puntuació que es representa «!». També es coneix com a signe d'admiració. En algunes llengües, com el castellà, pot ser doble i així tenen un signe d'obertura «¡» i un de tancament «!».
El seu origen sembla el de la paraula llatina interjectio; de les dues darreres lletres, io, es va formar el símbol, que va acabar esdevenint una ratlla sobre un punt.

## Usos

* per marcar emoció en una frase.
* per indicar que s'està parlant en un to alt (en Internet l'equivalent són les majúscules).
* per cridar l'atenció del lector sobre una oració (en aquest sentit és molt usat per la publicitat).
* pot donar èmfasi a una frase en imperatiu.
* indica un clic postalveolar en transcripció fonètica.
* en un senyal o rètol indica advertiment sobre un perill potencial.
* representa el factorial en matemàtiques.
* en alguns llenguatges de programació equival a una negació.
* en els primers còmics s'usava com a punt en les bafarades dels personatges.
* indica un bon moviment en escacs.
# Signe Lagerborg-Stenius

Signe Lagerborg-Stenius (4 d'abril de 1870, Hèlsinki – 15 de juliol de 1968, Hèlsinki) va ser una arquitecta finlandesa.
Els seus pares van ser Robert Olof Lagerborg (1835-1882) i Carolina Lovisa Constance Furuhjelm (1837-1912). Es va casar el 1905 amb l'arquitecte Gunnar Stenius (1877-1965). Els seus fills van ser el matemàtic, filòsof i professor Erik Stenius, i el també arquitecte Olof Stenius (1907-1968).
Signe Lagerborg-Stenius es va graduar com a arquitecta en 1892 a l'Escola Tècnica de Hèlsinki i també va estudiar a la Universitat de Hèlsinki per obtenir el títol de professora de dibuix. Entre 1892 i 1905 va treballar com a arquitecta per a la Direcció general d'edificis de Finlàndia. Després del seu matrimoni, va treballar amb el seu marit Gunnar Stenius, i també va treballar com a arquitecta i professora de dibuix.
Va estar involucrada en política i va ser la líder del Partit Popular Suec a l'ajuntament de Hèlsinki en els anys 1926-1930, i de 1933 a 1944. També va ser una activa feminista.

## Edificis

* 1895 - Llar per a nens a Kallio (Hèlsinki);
* 1910 - Llar per a nens convalescents a Taka-Töölö (Hèlsinki);
* 1914 - Sanatori per a malalties respiratòries a Hanko;
* 1928 - Edifici "Storstugan" a Ruskeasuo;
* 1932 - Edifici "Fylgiastugan" a Ruskeasuo, demolit en 1967.

## Referències

* ↑ «Viva Lagerborg (1871—1941) — lasten tuberkuloosihoidon uranuurtaja». Arxivat de l'original el 2016-03-04. [Consulta: 3 novembre 2017].
* Uppslagsverket Finland : Signe Lagerborg
* Signe Lagerborg-Steniuksen elämäkerta Kansallisbiografiassa
* Geni.com : Signe Lagerborg-Stenius
# Signe de Babinski

El signe de Babinski és l'extensió dorsal del dit gros del peu i obertura dels altres dits en resposta a l'estimulació plantar del peu, signe característic de lesió de la via piramidal. Es produeix gratant amb un objecte rom que produeixi una molèstia moderada (sense ser dolorós) per la vora externa de la planta del peu, des del taló fins als dits. En canvi, la resposta normal seria la flexió plantar dels dits.
Com amb la resta de signes de lesió de la via piramidal, existeix un determinat grau de paràlisi espàstica, hipertonia, pèrdua del to de reflex profund del tendó, i hiperactivitat de reflexos abdominals i cremastèrics. La resposta anormal indica una anomalia metabòlica o estructural en el tracte corticoespinal des del reflex segmentari, i per tant, es pot observar en presència de lesions estructurals com hemorràgia, tumors cerebrals, compressió medul·lar i múltiples tipus d'esclerosi, i en estats metabòlics anòmals com en el cas d'hipoglucèmia o hipòxia.

## Vegeu també

* Síndrome piramidal

## Referències

* ↑ Brain, R.; Wilkinson, M. «Observations on the extensor plantar reflex and its relationship to the functions of the pyramidal tract». Brain, 82, 1959, pàg. 297–320. DOI: 10.1093/brain/82.3.297.
* 1 2 Walker, H. Kenneth. «The Plantar Reflex». A: Clinical Methods: The History, Physical, and Laboratory Examinations. 3a ed, 1990.
# Marquesa de Villeparisis

Madame de Villeparisis és un personatge de l'obra A la recerca del temps perdut, de Marcel Proust.
És una amiga de joventut de l'àvia del narrador. S'allotja al mateix hotel en el moment de la primera estada del narrador a Balbec. Després de haver-la evitada, per tacte, l'àvia es veu forçada a presentar-li el seu net. Es troba que, al seu torn, ella és la tia d'un jove de la seva edat, Robert de Saint-Loup. No obstant això, no sembla, com es podria creure en principi, que sigui la seva tia de primer grau, ja que és també la tia d'Oriana de Guermantes, que al seu torn és tia de Saint-Loup.
En Pel cantó de Guermantes, el narrador freqüenta el seu saló on coneixerà justament Oriana.
Madame de Villeparisis té per amant Norpois. El narrador, en El temps retrobat, els veu a Venècia, on els amants s'hi estan en un gran hotel, junts, durant un mes.

## Intèrprets en adaptacions cinematogràfiques

* Monique Couturier a Le Temps retrouvé de Raoul Ruiz (1999)
* Françoise Bertin a À la recherche du temps perdu de Nina Companeez (2011)

## Referències

* ↑ Vincens, André «Villeparisis (Marquise Madeleine de)» (en francès). Proust, ses personnages [Consulta: 29 octubre 2018].
# Ska punk

El ska-punk és la fusió dels dos gèneres musicals ska i punk. Les primeres combinacions d'aquests dos estils va tenir lloc a finals dels 70 quan el revolucionari contingut líric del punk va portar a una natural combinació amb el reggae i amb altres estils de música similars del Carib.
L'estil alegre i divertit de l'ska amb trompetes i amb una rapidesa més pròpia del punk podrien apropar-nos a una idea d'aquest sub-estil.
L'ska-punk pot ser confós amb l'ska de tercera onada. Aquest afegeix més guitarres elèctriques traient un saxofon i ocupa menys l'òrgan elèctric.
Podria considerar-se com iniciadors d'aquesta escola de ska punk a The Clash, el grup punk anglès que fusionar ritmes jamaicans, com rocksteady, reggae i dub, sobretot en London Calling, disc aparegut el 1979 (excel·lent exemple és la cançó «Wrong'em Boyo»). Una altra banda reconeguda per molts com la pionera va ser Operation Ivy, que va combinar el hardcore i el punk de la vella escola amb un ritme molt més ràpid de ska en moltes de les seves cançons.

## Grups de ska-punk

* Al Resto
* La Mojiganga
* inadapta-2
* Sekta Core!
* Skalariak
* Skaparàpid
* Obrint Pas
* La Gossa Sorda
* Potshot
* The Locos
* Kortatu
* Sagarroi
* Operation Ivy
* Banda Bassotti
* Oveja Negra
* Rancid
* Oferta especial
* Mas Quejas
* Sublime
* Wdk
* NOFX
* Less Than Jake
* Oveja Negra
* Turbopotamos
* Goldfinger
* Los Rabanes
* Asesinos Cereales
* Circo manivela
* Cachivaches
* Loz Fabulozoz Burrroz Zonickoz
* Streetlight Manifiesto
* Cirko Kandela
* Diagonal 18
* Sondaschule
* Los Padrinos
* Psicosis
* Doctor Krápula
* Ska-P
* Roxkska
* Mad Caddies
* Catch 22
# Skadi (satèl·lit)

Skadi o Skathi és un satèl·lit irregular retrògrad de Saturn. Fou descobert per l'equip de Brett Gladman i John J. Kavelaars i d'altres l'any 2000 rebé la designació provisional de S/2000 S 8.

## Característiques

Skadi té un diàmetre d'uns 6,4 quilòmetres i orbita Saturn a una distància mitjana de 15,576 milions de km en 725,784 dies, amb una inclinació de 149° a l'eclíptica (150° a l'equador de Saturn), amb una excentricitat de 0,246.
Es postula que eskadi, com Mundilfari i Thrymr es podria haver format a partir de les runes expulsades de Febe per gran impactes en el passat de la història del sistema solar.
Eskadi forma part del grup de satèl·lits de Saturn conegut com a grup nòrdic, un grup de satèl·lits amb característiques similars, aquest grup alhora podria dividir-se en subgrups, un dels quals podria ser l'anomenat subgrup de Skadi.

## Denominació

El seu nom prové de la mitologia nòrdica, on Skaði és una geganta esposa del déu Niord, un dels Vanir. Aquest nom ja havia estat donat a una muntanya de Venus, Skadi Mons.
El nom donat Skadi prové de moltes fonts i fou el nom originàriament anunciat el 2003 per la UAI. L'ortografia nòrdica original Skaði, amb la lletra Ð (eth), donà l'aproximació gràfica de Skadi. Això no obstant, el grup de treball sobre la nomenclatura dels sistemes planetaris (WGPSN) de la UAI decidí a principis de 2005 usar una transliteració de l'ortografia nòrdica alternativa utilitzant la th per la Ð, la qual cosa donà la transliteració actual anglesa de Skathi.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7538: S/2000 S 7, S/2000 S 8, S/2000 S 9 7 de desembre de 2000 (descobriment)
* ↑ MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 19 de desembre de 2000 (efemèrides)
* ↑ IAUC 8177: Satellites of Jupiter, Saturn, Uranus 8 d'agost de 2003 (anglès)
* ↑ IAUC 8471: Satellites of Saturn January 21, 2005(anglès)